Til å begynne med ble Rock Furore gitt ut i berlinerformat, men senere gikk den over til A4-format. I berlinerformat fulgte det med en flexisingel med et norsk band hvert nummer. Disse ble også gitt ut i 50 nummererte eksemplarer med cover. Da A4-formatet ble introdusert begynte man å legge ved en CD, først bare med mer eller mindre kjente norske artister, men senere også med utenlandske artister.